Koga će tužiti Dragan Kalinić? 24/5/02 - 2002-05-24
Lider SDS-a najavio tužbe zbog Petritchevih odluka o nametanju novih amandmana na entitetski ustav.
Lider SDS-a, Dragan Kalinić, danas je okvalifikovao jučerašnju, odluku visokog predstavnika, o nametanju nekoliko, novih amandmana na Ustav Republike Srpske, opasnim presedanom, najavljujući, zbog toga, mogućnost podizanja sudske tužbe. Odluka visokog predstavnika Volfganga Petriča o donošenju novih amandmanana na Ustav Republike Srpske, koji se odnose na oblast pravosuđa, je opasan presedan jer ne isključuje i druge intervencije na entitetski Ustav, nakon izvršenih ustavnih promjena. Izjavio je ovo danas u Banjaluci predsjednik Narodne Skupštine Republike Srpske i lider SDS-a, Dragan Kalinić, na stranačkoj konferenciji za novinare. On je precizirao da će zbog toga biti povučen predstavnik Republike Srpske iz, kako je rekao, takozvanog,visokog sudskog partnerskog foruma koji je formiran na nivou Bosne i Hercegovine, a u ponedjeljak će, s tim u vezi biti održane hitne konsultacije najviših zvaničnika ovog entiteta. Kalinić je, posebno, uputio zamjerke na izmjenu ustavnog amandmana kojim je predviđeno da predsjednik Republike predlaže Narodnoj Skupštini kandidate za predsjednika i sudije Ustavnog suda, ali na prijedlog visokog sudskog i tužilačkog savjeta, što do sada nije bio slučaj. Time se Ustavni sud, kao najviša sudska instanca u RS, na način koji u svijetu ne postoji, uslovljava i vezuje za odluke nižih sudskih instanci, znači, Visokog sudskog i Visokog tužilačkog savjeta. Visoki sudski i Visoki tužilački savjet, kad jednom budu izabrani, imaju potpuna ovlaštenja nad sudijama i tužiocima, bez mogućnosti, ikakve, demokratske kontrole. Kalinić je istakao da je cijeli proces reforme pravosuđa, nakon ove Petričeve odluke krenuo pogrešnim tokom te najavio sudsku zaštitu Republike Srpske. Savim je moguće da će uslijediti i tužba Ustavnom sudu RS, odnosno, Ustavnom sudu B i H, zbog ovakvoga postupka. Dragan Kalinić je istakao da do sada uopšte nije bilo nikakvih razgovora o amandmanima koje je sinoć nametnuo visoki predstavnik, te precizirao da je u Republici Srpskoj već u toku procedura za izbor novih sudija, Ustavnog suda, ovog entiteta. Za Glas Amerike iz Banjaluke, Dragan Stegić.